7. ΔΗΛΩΣΙΣ της 9/11 Ιαν. 1902 (ΦΕΚ Α΄ 6) Περί αμοιβαίας αναγνωρίσεως πιστοποιητικών καταμετρήσεως ελληνικών και ολλανδικών πλοίων. Αριθ. 109/36 Εν Αθήναις τη 9/22 Ιαν. 1902 Κύριε Επιτετραμμένε, Έσχον την τιμήν να λάβω την υπ’ αριθ. 75 διακοίνωσιν, ην ευηρεστήθητε να μοι απευθύνητε τη /316 ισταμένου μηνός, όπως μοι γνωστοποιήσητε ότι η Κυβέρνησις της Ανάσσης θέλει εφαρμόσει εν ταις κάτω Χώραις από της 15/28 Ιαν. 1902 τας συμπεφωνημένας διατάξεις του Κανονισμού, ου το κείμενον έπεται: «Ένεκα της εφαρμογής του Β.Δ. της 18 Σεπτ. 1899 του τροποποιήσαντος τον Κανονισμόν τον μέχρι τούδε ισχύοντα εν ταις Κάτω Χώραις, κατέστη αναγκαία η συνομολόγησις νέας συμφωνίας μεταξύ Ελλάδος και των Κάτω Χωρών περί αμοιβαίας αναγνωρίσεως των πιστοποιητικών καταμετρήσεως των πλοίων αυτών. Σελ. 77 Αναγνώριση Ξένων καταμετρήσεων 19.Α.ε.6-7 Επομένως τα εμπορικά πλοία αμφοτέρων των Επικρατειών τούτων υπαχθήσονται εις τους εξής όρους: 1.Τα εθνικά έγγραφα καταμετρήσεως των ελληνικών ιστιοφόρων πλοίων και ατμοπλοίων τα εκδιδόμενα συμφώνως τω ελληνικώ Κανονισμώ της 12 Φεβρ. 1878, θέλουσιν αναγνωρίζεσθαι εν τοις Ολλανδικοίς λιμέσιν άνευ νέας καταμετρήσεως. Ουχ ήττον τα ελληνικά ατμόπλοια δύνανται ν’ απαιτήσωσιν όπως εξακριβωθή ποίαι εκπτώσεις δέον να γίνωσιν εν Ολλανδία ένεκα των χώρων οίτινες εισί προωρισμένοι δια τας μηχανάς, τους λέβητας, και τας γαιανθρακαποθήκας, συμφώνως προς τα άρθρ. 18 και 19 του Β.Δ. της 21 Αυγ. 1875, ως τα άρθρα ταύτα ετροποποιήθησαν δια του Β.Δ. της 18 Σεπτ. 1899. Εν η περιπτώσει δυσχέρειαι ήθελον παρακωλύσει την εξακρίβωσιν ταύτην δια νέας καταμετρήσεως των ειρημένων χώρων, γενήσεται έκπτωσις 5% επί της καθαράς χωρητικότητος της αναγραφομένης εν τω ελληνικώ πιστοποιητικώ της καταμετρήσεως. 2.Θέλουσιν αναγνωρίζεσθαι εν τοις ελληνικοίς λιμέσιν άνευ νέας καταμετρήσεως τα έγγραφα καταμετρήσεως των ολλανδικών ιστιοφόρων και ατμοπλοίων». Λαμβάνω την τιμήν να φέρω συνάμα εις γνώσιν υμών ότι αι διατάξεις του ειρημένου Κανονισμού εφαρμοσθήσονται ωσαύτως εν Ελλάδι από της 15/28 ισταμένου μηνός. Δέξασθε κτλ. (Υπογρ.) Α. Ζαΐμης 